La Ciutat

La Ciutat (La Ciotat en francés) es una comuna provençala situada dins lo departament dei Bocas de Ròse e la region de Provença-Aups-Còsta d'Azur. Lo gentilici es ciutadenc -a. Geografia Istòria A l'Edat Mejana, La Ciutat èra un vilatge de 200 abitants dependent de la senhoriá de Ceiresta. Aquela senhoriá apertenguèt ais viscomtes de Marselha dau sègle X au sègle XII, puèi a l'Ostau dei Bauç. Lei monges tenián alara un poder considerable sus lo territòri. En plena aviada economica, gràcias a son trafic maritime, lo borg de La Ciotat marquèt pauc a pauc sa volontat d'autonomia. En 1429, de grèvas bregas pertocant la garda dei tèrras "comunas" esclatèron entre La Ciotat e Ceiresta. Lei delegats dei doas comunautats trobèron alara una solucion : lo despartiment dau territòri de Ceiresta, devesit en doas comunautats distintas e independentas. A partir de 1622, de construccions navalas s'installèron sus lo pòrt de La Ciutat, que prenguèron una forma industriala en 1836. Foguèron lo paumon economic de la vila, fins ais annadas 1980, quand sarrèron. En 2006, la construccion d'un pòl de l'auta plasença va far reviure lo pòrt. La Ciutat es lo luòc d'un dei premiers filmes animats, realizat per lei fraires Lumière e nomenat L'Arrivée d'un train en gare de La Ciotat. Se i tròba tanbèn lo pus vièlh cinèma dau mond e totjorn existent: l'Eden. En 1907, Jules Lenoir inventèt lo jòc de la petanca a La Ciutat. L'istòria dau jòc es documentada au Musèu Ciutadenc. Demografia . Administracion Luòcs e monuments Personalitats liadas ambé la comuna Veire tanben Liames extèrnes Nòtas Portal de Provença